
							PATVIRTINTA 
							Šakių savivaldybės administracijos direktoriaus 
							2018 m. rugpjūčio     d. 
							įsakymu Nr. AG-


NEREIKALINGO ARBA NETINKAMO (NEGALIMO) NAUDOTI  ŠAKIŲ RAJONO SAVIVALDYBĖS TURTO PARDAVIMO VIEŠUOSE PREKIŲ AUKCIONUOSE TAISYKLĖS

 
I. [bookmark: part_305ffee925ed4f338622999f613c6c1d]BENDROJI DALIS

	1. Nereikalingo arba netinkamo (negalimo) naudoti Šakių rajono savivaldybės turto pardavimo viešuose prekių aukcionuose taisyklės (toliau – Taisyklės) reglamentuoja nereikalingo arba netinkamo (negalimo) naudoti Šakių rajono savivaldybei nuosavybės teise priklausančio turto, kurį patikėjimo teise valdo Šakių rajono savivaldybės administracija, pardavimo viešuose prekių aukcionuose (toliau – aukcionas) organizavimą ir vykdymą.
[bookmark: part_56938528232e4f3eb40f7348ea509f2d]	2. Taisyklėse vartojamos sąvokos atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos apraše (toliau – Aprašas), patvirtintame Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašo patvirtinimo“, vartojamas sąvokas.
[bookmark: part_1a6e0ad818e341feb231b9300a51fe72][bookmark: part_401e4456a5b54f0592ef6b05a5d7412d]	3. Aukciono dalyviais gali būti fiziniai ir juridiniai asmenys, kitos organizacijos, taip pat juridinių asmenų ar kitų organizacijų filialai ir atstovybės. Jie aukcione gali veikti savarankiškai arba įstatymų nustatyta tvarka įgalioti kitus asmenis.
	4. Jeigu turtas nebuvo parduotas aukcione, jis gali būti naudojamas kitu Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytu būdu, nurašomas arba parduodamas pakartotiniame aukcione, sumažinus pradinę pardavimo kainą ne daugiau kaip 30 procentų ankstesniame aukcione nustatytos pradinės pardavimo kainos, o pradedant ketvirtuoju aukcionu – ne daugiau kaip 50 procentų ankstesniame aukcione nustatytos pradinės pardavimo kainos. Pakartotinių aukcionų skaičius neribojamas.
[bookmark: part_973387a2483e4f2497ca335eb75afa4d]	5. Aukcione gali būti neparduodamas turtas, kurio rinkos vertė yra mažesnė už aukciono organizavimo išlaidas.
 
[bookmark: part_bfd62b01521b4f5caca558e3634e4717]II. AUKCIONO RENGĖJAS
 
[bookmark: part_543ae4f8c4c2453b8ba6b230a70a15b2]	6. Tiesioginį aukcioną rengia turto valdytojas – Šakių rajono savivaldybės administracija. Elektroninis aukcionas rengiamas per valstybės įmonės Registrų centro administruojamą informacinę sistemą. Šakių rajono savivaldybės administracija ir valstybės įmonė Registrų centras, administruojanti elektroniniams aukcionams skirtą informacinę sistemą, Taisyklėse kartu vadinami aukciono rengėju.
	7. Aukcionus organizuoja Šakių rajono savivaldybės administracijos Biudžeto, turto ir strateginio planavimo skyrius ir Šakių rajono savivaldybės administracijos direktoriaus įsakymu paskirtas viešo prekių aukciono vedėjas (toliau – aukciono vedėjas).
 
[bookmark: part_1e4d61847aea4140b0da745ee8dac842]III. AUKCIONO SKELBIMAS
 
[bookmark: part_f6b3d897c768424796c3c534954aac19]	8. Apie rengiamą aukcioną ne vėliau kaip prieš 15 kalendorinių dienų iki aukciono pradžios turi būti paskelbta Šakių rajono savivaldybės interneto svetainėje www.sakiai.lt ir bent viename iš nacionalinių Lietuvos Respublikos dienraščių, o prireikus – ir kitose visuomenės informavimo priemonėse.
[bookmark: part_4fb6da4a71814c0e97c55f0f64057b7d]	9. Skelbime apie aukcioną turi būti nurodyta:
[bookmark: part_d0dc5227dea540b0b7d34b35243a5781]	9.1. turto valdytojas;
	9.2 aukciono rengėjas, jeigu aukcioną rengia ne turto valdytojas;
[bookmark: part_2f6c4a412b3b4a67bb93ad7a8f671a0c][bookmark: part_73a697ecbf794f839c5c698b0474a55d]	9.3. informacija apie parduodamą turtą: 
[bookmark: part_c9cff0d4374c461da56dd5e4d04cb51a]	9.3.1. pavadinimas,
[bookmark: part_e579c4c75e4f4f0e8ee9d76c0547e245]	9.3.2. pagaminimo metai,
[bookmark: part_37171844ae1a4939909407467495d5eb]	9.3.3. techniniai duomenys,
[bookmark: part_8ad048bdb18f469c8be307809f59e7f6]	9.3.4. ar parduodamas turtas yra sertifikuotas, jeigu pagal teisės aktų reikalavimus atitikties sertifikatas privalomas,
[bookmark: part_14afb68436184e6eaf27ee1899b725f9]	9.3.5. ar parduodamas turtas yra registruotas kuriame nors iš valstybės registrų, jeigu pagal teisės aktų reikalavimus registruoti privaloma,
[bookmark: part_de70003d29f24350a6e185846964056a]	9.3.6. pradinė pardavimo kaina,
[bookmark: part_daa0dab43ba14fe1bfb6b1a53c6d835a]	9.3.7. minimalus kainos didinimo intervalas,
[bookmark: part_cff6f8903cb24545a2b7fb8250411030]	9.3.8. trečiųjų asmenų teisės į parduodamą turtą;
[bookmark: part_0b2b34a2b0e54523ba8afdac0f1f5ed1]	9.4. aukciono dalyvių registravimo, asmens duomenų patvirtinimo tvarka, vieta, data ir laikas;
[bookmark: part_8353236d91ab46fabc0489d67a12fafc]	9.5. aukciono vykdymo būdas, vieta ir laikas (tiesioginio aukciono pradžios data, laikas (valanda, minutė), elektroninio aukciono – jam vykdyti skirtos interneto svetainės adresas, pradžios ir pabaigos data ir laikas (valanda, minutė);
[bookmark: part_2867d21faead43b88d50a5cb456fc203]	9.6. aukciono rengėjo paskirto kontaktinio asmens vardas ir pavardė, pareigos, adresas, telefono numeris ir elektroninio pašto adresas, jeigu jis jį turi;
[bookmark: part_7ce2d4db7dbe4ed1a3b547881fb0564a]	9.7. parduodamo turto apžiūros vieta, data ir laikas;
[bookmark: part_d0ad43c447d0450b9e9b8e2ddf94c658]	9.8. informacija apie bendros ūkinės paskirties atskirų parduodamo turto vienetų, sudarančių neparduotą turtinį kompleksą, pardavimą tame pačiame tiesioginiame aukcione, jeigu taip nusprendė turto valdytojo sudaryta komisija;
[bookmark: part_3ef8645623e642158e7f0e2d87a5a74c]	9.9. atsiskaitymo už aukcione nupirktą turtą tvarka ir terminai.
 
[bookmark: part_8651710aa906481f9fa451f5af23b6a3]IV. PARENGIAMIEJI DARBAI
 
[bookmark: part_fd03b6bf943f4452a3dd173bf2cc7a9e]	10. Aukciono vykdymo būdą parenka Šakių rajono savivaldybės administracijos direktoriaus įsakymu sudaryta komisija (toliau – Komisija), atsižvelgdama į aukciono rengėjo paslaugos kainą ir technines galimybes.
[bookmark: part_630939d6d8d44058a2fe5446e06181af]	11. Parduodamo turto pradinę pardavimo kainą nustato Komisija. Parduodamo turto pradinė pardavimo kaina nustatoma atsižvelgiant į buhalterinės apskaitos dokumentuose nurodytą jo įsigijimo (pasigaminimo) savikainą ir rinkos vertę. Parduodamas turtas, kurio įsigijimo (pasigaminimo) savikaina yra didesnė negu 14 481,00 (keturiolika tūkstančių keturi šimtai aštuoniasdešimt vienas) euras ar dėl kurio pradinės pardavimo kainos nesutaria Komisijos nariai, vertinamas Lietuvos Respublikos turto ir verslo vertinimo pagrindų įstatymo nustatyta tvarka.
[bookmark: part_02f9d81f152a4d2d9dfdd71300da8e9b]	12. Bendros ūkinės paskirties atskiri parduodamo turto vienetai gali būti jungiami į parduodamą turtinį kompleksą, jeigu taip nusprendžia Komisija ir parduodamas turtinis kompleksas turi didesnę vertę negu atskiri parduodamo turto vienetai. Kai Taisyklių nuostatos taikomos ir parduodamo turto vienetui, ir parduodamam turtiniam kompleksui, vartojama sąvoka „turto objektas“.
[bookmark: part_b0352a41e7e24052babadd2ba4a9435c]	13. Komisija taip pat priima sprendimą dėl į neparduotą turtinį kompleksą sujungtų bendros ūkinės paskirties atskirų parduodamo turto vienetų:
[bookmark: part_e6400805315348ffa0769e6544c2ca29]	13.1. pardavimo kiekvieno atskirai tame pačiame tiesioginiame aukcione;
[bookmark: part_04360c59585e4470ac733549e0aba278]	13.2. jungimo į parduodamą turtinį kompleksą pakartotiniame aukcione.
[bookmark: part_1edddcbca6d44362815dfdb3bc53f916]	14. Prieš aukcioną Šakių rajono savivaldybės administracija rengia parduodamo turto apžiūrą, kuri turi trukti ne mažiau kaip 3 dienas. Parduodamo turto apžiūroje turi teisę dalyvauti kiekvienas pageidaujantis asmuo.
 
[bookmark: part_d5df0fdcc7ce4d8eb21a57c259c77560]V. AUKCIONIO VYKDYMAS
 
[bookmark: part_3827058487f54cbcada206cd5dac1085]	15. Aukcionas gali būti vykdomas, jeigu jame dalyvauti įregistruojami ne mažiau kaip 2 aukciono dalyviai.
[bookmark: part_47fa4802e68b47a6968ab201838dbb20]	16. Asmuo, registruodamasis aukciono dalyviu, nurodo asmens duomenis, adresą ar elektroninio pašto adresą, kuriuo jam būtų pranešama, jeigu jis būtų pripažintas aukciono laimėtoju.
[bookmark: part_6ff708061a7f43d69d68c58807988be8]	17. Aukciono rengėjas aukciono dalyvių asmens duomenis tretiesiems asmenims atskleisti gali tik asmens duomenų apsaugą reguliuojančių teisės aktų nustatytais atvejais.
	18. Prieš pradedant kiekvieno parduodamo turto objekto aukcioną, vedėjas aukciono dalyviams praneša parduodamo turto objekto pavadinimą, jeigu yra galimybė, parodo nuotrauką, praneša pradinę pardavimo kainą ir minimalų kainos didinimo intervalą. Minimalus kainos didinimo intervalas turi būti ne mažesnis kaip 1 procentas pradinės pardavimo kainos.
	19. Pirmoji aukciono dalyvių pasiūlyta kaina turi būti ne mažesnė už pradinę pardavimo kainą. Kiekvieno kito aukciono dalyvio siūloma kaina turi būti ne mažesnė už prieš tai pasiūlytą kainą, padidintą ne mažiau kaip minimaliu kainos didinimo intervalu.
	20. Aukciono dalyvis, pasiūlęs didžiausią kainą iki pasibaigiant parduodamo objekto aukcionui, pripažįstamas šio parduodamo turto objekto aukciono laimėtoju, o paskutinė pasiūlyta kaina yra parduodamo turto objekto pardavimo kaina. Aukciono rengėjas aukciono laimėtoją ne vėliau kaip kitą darbo dieną po aukciono pabaigos registruotu laišku ar elektroniniu laišku, pasirašytu teisinę galią turinčiu elektroniniu parašu, informuoja apie tai, jam taip pat pranešama apie atsiskaitymo už nupirktą turto objektą tvarką ir terminus, nupirkto turto objekto atsiėmimo vietą, tvarką ir terminus ir pateikiami duomenys mokėjimo pavedimui suformuoti.
[bookmark: part_562127c54f9b4b228ae50c820661f07f][bookmark: part_1035067c928b4255a682e00bf172362a]	21. Laikoma, kad turto objektas neparduotas aukcione, jeigu aukcionas neįvyksta, nes dalyvauti jame įregistruoti mažiau kaip 2 aukciono dalyviai, arba jeigu įvykus aukcionui nė vienas aukciono dalyvis nepasiūlo kainos, lygios ar didesnės už pradinę turto objekto pardavimo kainą.
	22. Jeigu yra techninių galimybių, sudaromos sąlygos žiūrovo teisėmis stebėti aukcioną to pageidaujantiems asmenims: tiesioginį aukcioną – dalyvaujant tiesioginio aukciono vykdymo vietoje, elektroninį aukcioną – prisijungus prie elektroninio aukciono svetainės.

VI. TIESIOGINIO AUKCIONO YPATUMAI

[bookmark: part_0aa5a3e98474413e9f3e86e2495750cf]23.  Aukciono vedėjas, registruodamas asmenį tiesioginio aukciono dalyviu, pildo Viešo prekių tiesioginio aukciono dalyvių registravimo knygą (Taisyklių 1 priedas).
	23. Registruojant tiesioginio aukciono dalyvį, jam išduodamas tiesioginio aukciono dalyvio bilietas (Taisyklių 2 priedas), kuriame įrašytas aukciono dalyvio numeris.
[bookmark: part_e8a376b00ab941f7b7e9fa2d990f43a0]	24. Viešo prekių tiesioginio aukciono vedėjo registrą (Taisyklių 3 priedas) veda aukciono vedėjas. Kitą darbo dieną po tiesioginio aukciono pabaigos Viešo prekių tiesioginio aukciono vedėjo registras perduodamas turto valdytojui.
[bookmark: part_728fbfe86aec4c06b97b00f9a3ff6b56][bookmark: part_b2f08028ffca4a01bdc27c78493540c8]	25. Tiesioginio aukciono dalyvis, ketinantis įsigyti turto objektą, siūlo kainą, atitinkančią šių Taisyklių 19 punkte nustatytus reikalavimus, ją garsiai paskelbdamas ir pakeldamas tiesioginio aukciono dalyvio bilietą su įrašytu tiesioginio aukciono dalyvio numeriu, nukreiptu į aukciono vedėjo pusę.
[bookmark: part_4af4619c620541498385737dd1bde34f]	26. Aukciono vedėjas pakartoja kiekvieną pasiūlytą kainą ir ją pasiūliusio tiesioginio aukciono dalyvio numerį.
[bookmark: part_caff8dc05bae4901a795653f7e2b7748]	27. Jeigu nė vienas tiesioginio aukciono dalyvis nesiūlo didesnės kainos, aukciono vedėjas kas 5 sekundes dar tris kartus pakartoja paskutinę pasiūlytą kainą, skelbdamas pakartojimų skaičių. Nuskambėjus trečiajam pakartojimui, aukciono vedėjas plaktuko dūžiu patvirtina ir paskelbia, kad šis parduodamas turto objektas parduotas už paskutinę paskelbtą kainą.
[bookmark: part_51088952a9c149b8be3c30352aa895d0][bookmark: part_d7f0b972115c4c5fbf5c8cdc87c29671]	28. Tiesioginio aukciono laimėtojas privalo parodyti aukciono vedėjui tiesioginio aukciono dalyvio bilietą.
[bookmark: part_532aece6e9d042bc8ab0ac6051eec780]	29. Pasibaigus vieno turto objekto aukcionui, ta pačia tvarka parduodamas kitas turto objektas.
[bookmark: part_7eff1d01626b4640a9ba92189d6964da]	30. Kiekvienas tiesioginiame aukcione neparduotą turtinį kompleksą sudarantis turto vienetas gali būti parduodamas tame pačiame tiesioginiame aukcione, jeigu tai buvo nurodyta skelbime apie aukcioną ir Komisija nustatė kiekvieno turto vieneto pradinę pardavimo kainą.
[bookmark: part_e91c3db4807344478470fe0e30fb462e]
VII. ELEKTRONINIO AUKCIONO YPATUMAI

[bookmark: _GoBack]	31. Turto pardavimo elektroniniame aukcione atveju, aukciono vedėjas ar kitas turto valdytojo įgaliotas asmuo šio aukciono rengėjo valstybės įmonės Registrų centro nustatyta tvarka pateikia elektroniniam aukcionui vykdyti reikalingus duomenis apie parduodamą turtą.
	32. Elektroninis aukcionas vykdomas valstybės įmonės Registrų centro paskirtoje ir skelbime apie aukcioną nurodytoje elektroninio aukciono svetainėje valstybės įmonės Registrų centro nustatyta tvarka.
 
[bookmark: part_3d409555ba484f57b981bba78c30439a] VIII. ATSISKAITYMAS UŽ AUKCIONE NUPIRKTĄ TURTO OBJEKTĄ IR AUKCIONO 
RENGIMĄ
 
[bookmark: part_4ff2c04b6595491b9d9194f7c4f5083f]	33. Aukciono laimėtojas už aukcione nupirktą objektą atsiskaito skelbime apie aukcioną nurodyta tvarka ir per nustatytus terminus.
[bookmark: part_601749cb6c084bf09276e3339520fe52]	34. Jeigu per nustatytą terminą aukciono laimėtojas neatsiskaito už nupirktą turto objektą, šį turto objektą galima parduoti naujame aukcione. Tokiu atveju turto valdytojas turi teisę įgyvendinti visas Aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje.
[bookmark: part_7c17420aa58b41a59cd4029366672856]	35. Turto valdytojas, gavęs banko patvirtinimą, kad įmokėta visa turto objekto pardavimo kaina, dviem egzemplioriais surašo Viešame prekių aukcione parduoto turto objekto perdavimo aktą (Taisyklių 4 priedas). Jį pasirašo turto valdytojas ir aukciono laimėtojas.
[bookmark: part_7ba7f624e6d646f7b24799abcb1402bb]	36. Aukciono laimėtojui aukcione nupirktas turto objektas, Viešame prekių aukcione parduoto turto objekto perdavimo aktas ir su šio turto objekto naudojimu susijusi dokumentacija perduodama per 3 darbo dienas nuo atsiskaitymo už nupirktą turto objektą dienos.
[bookmark: part_5a31937a7ef64dfa88c0de9b7e7bc224]	37. Viešame prekių aukcione parduoto turto objekto perdavimo aktas yra nuosavybės teisę į jį patvirtinantis dokumentas. 
[bookmark: part_4dc9d1080da347e0a99cc984698b81d6]	38. Aukciono laimėtojas privalo atsiimti aukcione įsigytą turtą per 3 darbo dienas nuo Viešame prekių aukcione parduoto turto objekto perdavimo akto pasirašymo dienos, įskaitant pasirašymo dieną. Neatsiėmus aukcione įsigyto turto per nustatytą terminą, turto valdytojas neatsako už turto saugojimą.
[bookmark: part_726233e417fe418087a771df1d6a48e8]	39. Turto valdytojas su aukciono rengėju už aukciono rengimą atsiskaito pavedimo sutartyje nurodyta tvarka.
[bookmark: part_d2315322a4cc42499df75d7fda737e9d]________________________

